钦定古今图书集成/方舆汇编/职方典/第1364卷 > 廉州府风俗考 通志
## 钦定古今图书集成/方舆汇编/职方典/第1364卷 > 廉州府风俗考 通志

本府。〈合浦县附郭。〉

俗淳朴，衣无华彩，虽妇人亦负担贸易，以为活计。地旷力勤，民无蓄积，耕者播种以后，一听于天，耘粪桔槔不事焉。“丰则侈，歉则贷，贷则息倍于本。男女遇有寒热，疾病作，而谄鬼轻生逞忿，服毒自经” ，其故俗也。近来声教渐臻，文物岁时，闻有书声，亲朋结契，交情颇重，骎骎乎中土之风焉。持世教者，化而导之，家诗“《书》，户《礼》乐” ，何习之不可移乎？

土瘠民稀，户鲜百金之积。民性愚而生计拙，疾病不信医而信巫，禳祸徼福，竭产不惜。工商之辈多舍本业而操奇赢。其稍知务农者，又皆仰其成于天生聚而教训之，其在良有司乎？钦州

城内外军民杂居，衣冠礼貌，不异中州，而乡落则蓬首跣足者有之。去郭三十里，多无舍宇，结木为栅，覆以茅竹，犹然上古“巢居之风。与其近安南之地者，家无几案器皿，宾客䜩会，席地共食” ，盖混于“狼猺之习，无足异” 云。

灵山县

土腴，民亦力作，壤地所入，廪庾常饶。然侈靡相尚，无间岁之积，一遇凶荒，辄亦称贷，故其民亦日以贫。冠婚丧祭，间用儒礼，邻里亲戚，吉凶相助，一行结纳，便恋恋不能忘，盖庶几中土之风焉。